Ar pennadoù-se, strewet e kelaouennoù a-hed an amzer, a zo bet strollet dindan stumm ul levr e 2008 gant Mouladurioù Hor Yezh.  Lennet m eus anezhañ dres goude an Eñvorennoù pa gave din e chellfe bezañ ur seurt astenn dezho ; dipitet on bet avat peogwir em eus kavet displijus tremen eus ar chazh dar razh diehan, ha kavet m eus gwall hir va amzer o lenn, evit ar pezh a sell ouzh ar pennadoù koshañ dreist-holl.  Koulskoude e kav din e ro al levr-mañ peadra da anavezout eus an diabarzh ar Roparz Hemon ken dikriet-se, an hini a stourmas evit unvaniezh ar reizhskrivadur hag a werzhas e ene dan enebourien alaman gant ar spi da chellout tizhout ar pal a oa buket e holl soñjoù warnañ. Dizoloet m eus e taole ur sell a-dreñv objektivel a-walch war ar prantad-se pa skrive e 1972 (p.93) : Gouzout a raemp ervat e vevemp war ur menez-tan prest da darzhañ ha dhol lonkañ holl. Ha ne rae nemet hor broudañ da labourat keit ma oa amzer.  Ar pennadoù dedennusañ evidon zo e-touez ar re ziwezhañ skrivet, ha diwar-benn skrivagnerien vrezhonek all : Tangi Malmanche, Youenn Drezen, Frañsez Vallée…  Plijet on bet ivez o welet ne heulie ket Roparz Hemon reolennoù hon amzer-ni pa skrive pennadoù diwar-benn tud all : estreget mel a veze roet gantañ, hag ouzhpenn ur wezh oa bet kruget tud zo outañ abalamour da se. Faziañ a chelle ober, met an dra-se a ra talvoudegezh e skridoù ivez, nint ket  meuleudioù-holl, soñjoù gwir zo a-dreñv.  Ul levr dedennus, daoust na vije ket gwall zudius.